Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 2 Pv 1021/11/8810	Spišská Nová Ves, 21.3.2013
EEČ : 2-68-52-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 2. novembra 2011 o 9.30 h v obci ˇUloža, okr. XXXXX, z hospodárskeho dvora s ďalšími osobami zobral železný odpado váhe 700,- kg v hodnote 112,- € ku škode spoločnosti Tatra - Agrolev, s.r.o., Nový Dvor č. 3002/16 XXXXX a tohto konania sa dopustila napriek tomu, že rozhodnutím Obvodného oddelenia PZ v Levoči v blokovom konaní č. A 0338454 z 19. 6. 2011, pre priestupok proti majetku podľa § 50 ods. 1 zák. č. 372/1990 Z. z. mu bola uložená pokuta 50,- €, 

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Policajt Okresného riaditeľstva PZ, Obvodného oddelenia PZ v Levoči trestne stíhal XXXXX pre prečin krádeže podľa § 212 ods. 2, písm. f/ Trestného zákona pre skutok, ktorého sa mal dopustiť tak, ako je to uvedené vo výrokovej časti tohto uznesenia.

	V priebehu vyšetrovania bolo zistené, že obvinený XXXXX vyhlásil, že spáchal skutok a jeho priznanie je v súlade s výpoveďami vypočutých svedkov. Škoda bola poškodenej strane uhradená. 

	Trestné stíhanie bolo podľa § 216 ods. 1 Trestného poriadku podmienečne zastavené uznesením sp. zn. 2Pv 1021/11 z 12. 11. 2011 a podľa § 216 ods.2 Trestného poriadku obvinenému XXXXX bola určená skúšobná dobav trvaní 12 mesiacov. Uznesenie nadobudlo právoplatnosť 3. 1. 2012. Skúšobná doba teda uplynula 3. 1. 2013. 

	Pretože obvinený v skúšobnej dobe neviedol riadny život, podľa § 217 ods. 1 Trestného poriadku bolo rozhodnuté o pokračovaní v jeho trestnom stíhaní uznesením sp. zn. 2Pv 1021/11 z 13. 2. 2013, ktoré nadobudlo právoplatnosť 19. 2. 2013.

	Pred spáchaním tohto skutku bol raz odsúdený, naposledy v roku 2006 s účinkami zahladenia a v mieste bydliska neboli na neho sťažnosti.
	
	Tiež bolo zistené, že obvinený XXXXX bol odsúdený Okresným súdom v Spišskej Novej Vsi trestným rozkazom sp. zn. 3T 134/12 z 19. 6. 2012 pre prečiny krádeže podľa § 212 ods. 2 písm. a/ a § 194 ods. 1 Trestného zákona za  skutok spáchaný  6. 2. 2012 k trestu odňatia slobody v trvaní 28 mesiacov s podmienečným odkladom na skúšobnú dobu 15 mesiacov a trestným rozkazom sp. zn. 5T 210/12 z 28. 1. 2013, ktorý nadobudol právoplatnosť 19. 2. 2013, pre prečiny krádeže podľa § 212 ods. 2 písm. a/ a § 194 ods. 1 Trestného zákona za  skutky spáchané od 1. 3. do 27. 5. 2012 k trestu odňatia slobody v trvaní 6 mesiacov s podmienečným odkladom na skúšobnú dobu 18 mesiacov.
	
	Podľa § 215 ods. 2 písm. a/ Trestného poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.
	
		Vzhľadom na vyššie uvedené tresty, ako aj na okolnosti spáchania skutku a pohnútku, ktorá obvinenú k tomu viedla ako aj na to, že škoda bola uhradená,  je trestné stíhanie v tejto trestnej veci celkom bez významu popri treste, ktorý obvinenému už bol právoplatne uložený.

         Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Ján Holotňák
prokurátor